**LĪGUMS Nr. 8.4/525**

**par skatuves un tehniskā aprīkojuma nodrošinājumu**

Rēzeknē 2016.gada 15.jūlijā

**Rēzeknes novada pašvaldība**, turpmāk – PASŪTĪTĀJS, no vienas puses, un **sabiedrība ar ierobežotu atbildību „Sound Systems”**, turpmāk – IZPILDĪTĀJS, no otras puses, abi kopā un katrs atsevišķi turpmāk arī PUSES vai PUSE, pamatojoties uz iepirkuma „Skatuves un tehniskā aprīkojuma nodrošinājums Rēzeknes novada dienu pasākumam” (identifikācijas Nr. RNP 2016/13), turpmāk – IEPIRKUMS, rezultātiem, noslēdza šo līgumu, turpmāk – LĪGUMS, par sekojošo.

**1. Līguma priekšmets**

1.1. PASŪTĪTĀJS uzdod, bet IZPILDĪTĀJS apņemas sniegt pakalpojumu, kas sevī ietver 2 (divu) skatuvju uzstādīšanu un aprīkošanu pilnā apjomā, gaismas, apskaņošanas un elektrības pieslēguma nodrošinājumu, apkalpošanu Rēzeknes novada dienu pasākuma laikā, skaņu režiju, saskaņā ar tehniskajām specifikācijām un IZPILDĪTĀJA tehnisko piedāvājumu IEPIRKUMĀ (Līguma pielikums Nr.1), turpmāk – PAKALPOJUMS.

**2. Līguma summa un norēķinu kārtība**

2.1. Līguma summa ir maksa par PAKALPOJUMU, kas sastāda **EUR 10877,90** (**desmit tūkstoši** **astoņi simti septiņdesmit septiņi *euro*, 90 centi**), tajā skaitā pievienotās vērtības nodokļa, turpmāk – PVN, summa – EUR 1887,90 (viens tūkstotis astoņi simti astoņdesmit septiņi *euro*, 90 centi). **Līguma summa** **bez PVN** ir **EUR 8990,00** (**astoņi tūkstoši deviņi** **simti deviņdesmit *euro*, 00 centi**).

2.2. PASŪTĪTĀJS veic samaksu par sniegto PAKALPOJUMU pēc PAKALPOJUMA sniegšanas pabeigšanas, tas ir, pēc galarezultāta pieņemšanas.

2.3. Samaksa par sniegto PAKALPOJUMU tiek veikta 5 (piecu) darba dienu laikā pēc pieņemšanas – nodošanas akta abpusējās parakstīšanas un IZPILDĪTĀJA rēķina saņemšanas, pārskaitot LĪGUMA 2.1.punktā noteikto summu IZPILDĪTĀJA norādītajā kontā.

**3. Izpildītāja pienākumi**

3.1. IZPILDĪTĀJS apņemas PAKALPOJUMU sniegt kvalitatīvi, saskaņā ar LĪGUMA noteikumiem un Latvijas Republikā spēkā esošajiem normatīvajiem aktiem.

3.2. IZPILDĪTĀJS apņemas sniegt PAKALPOJUMU LĪGUMĀ noteiktajā laikā, apjomā un vietā un pēc PAKALPOJUMA sniegšanas parakstīt PASŪTĪTĀJA sastādīto pieņemšanas – nodošanas aktu.

**4. Pasūtītāja pienākumi**

4.1. PASŪTĪTĀJS apņemas par IZPILDĪTĀJA atbilstoši LĪGUMA noteikumiem kvalitatīvi sniegto PAKALPOJUMU veikt samaksu LĪGUMA 2.1.-2.3.punktā noteiktajā apmērā un kārtībā.

4.2. PASŪTĪTĀJAM ir pienākums pieņemt IZPILDĪTĀJA sniegto PAKALPOJUMU, sastādot pieņemšanas – nodošanas aktu vai rakstiski iesniegt pamatotu pretenziju, ja PAKALPOJUMA galarezultāts neatbilst LĪGUMA noteikumiem vai PASŪTĪTĀJA norādījumiem.

**5. Pušu atbildība**

5.1. Par PAKALPOJUMA nesavlaicīgu sniegšanu IZPILDĪTĀJAM tiek noteikts līgumsods 0,5% apmērā no kopējās līguma summas par katru kavēto stundu.

5.2. Ja IZPILDĪTĀJA vainas dēļ PAKALPOJUMS netiek nodrošināts atbilstošā kvalitātē vai apjomā, vai vispār netiek nodrošināts, IZPILDĪTĀJAM piemērojams līgumsods nekvalitatīvā vai neatbilstošā pakalpojuma vērtībā, vai arī kopējās līguma summas apmērā.

5.3. Par samaksas par sniegto PAKALPOJUMU nokavējumu PASŪTĪTĀJAM tiek noteikts līgumsods 0,5% apmērā no kopējās līguma summas par katru nokavēto dienu.

**6. Nepārvarama vara**

6.1. PUSES neatbild par LĪGUMA saistību neizpildi vai izpildes nokavējumu, ja minēta neizpilde vai nokavējums ir saistīti ar nepārvaramas varas apstākļiem.

6.2. Ar nepārvaramas varas apstākļiem LĪGUMĀ saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē LĪGUMA izpildi un kurus PUSĒM nav iespējams ietekmēt.

6.3. PUSEI, kuru ietekmējuši nepārvaramas varas apstākļi, ir nekavējoties par to jāziņo otrai PUSEI (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

**7. Līguma spēkā stāšanās un darbības termiņš**

7.1. LĪGUMS stājas spēkā ar tā parakstīšanas brīdi un ir spēkā līdz pilnīgai abu PUŠU saistību izpildei.

7.2. PAKALPOJUMA sniegšanas laiks – **2016.gada 22.-23.jūlijs**.

7.3. PAKALPOJUMA sniegšanas vieta – **Ančupānu kartodroma teritorija**, Vērēmu pagastā, Rēzeknes novadā.

**8. Strīdu izšķiršanas kārtība**

8.1. Visi strīdi un nesaskaņas, kas rodas vai var rasties LĪGUMA izpildes gaitā vai sakarā ar to, risināmi savstarpējo pārrunu ceļā, bet, nepanākot vienošanos 30 (trīsdesmit) dienu laikā, strīdus izskata tiesa saskaņā ar Latvijas Republikas normatīvajiem aktiem.

**9. Pārējie noteikumi**

9.1. Visi LĪGUMA grozījumi vai papildinājumi sastādāmi rakstveidā un pievienojami LĪGUMAM kā pielikumi, kas pēc tam, kad tos parakstījušas abas PUSES, kļūst par neatņemamām LĪGUMA sastāvdaļām.

9.2. Ja kāds no LĪGUMA noteikumiem zaudē spēku, tas neietekmē pārējo LĪGUMA noteikumu spēkā esamību.

9.3. Visi paziņojumi un pretenzijas, kas saistītas ar LĪGUMA izpildi, ir iesniedzamas rakstiski LĪGUMĀ norādītajā attiecīgās PUSES adresē, un tās ir uzskatāmas par saņemtām 5.(piektajā) darba dienā pēc nosūtīšanas ar ierakstītu pasta sūtījumu vai nodošanas dienā, ja tās nodotas personīgi pret parakstu.

9.4. LĪGUMS sastādīts latviešu valodā uz 2 (divām) lapām 2 (divos) eksemplāros – pa vienam katrai no PUSĒM. Katram LĪGUMA eksemplāram ir vienāds juridisks spēks..

**10. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība** | **SIA „Sound Systems”** |
|  |  |
|  |  |
|  |  |
|  |  |
|  |  |
|  |  |
|  |  |